《题周草庭驸马二小景画 其二》
明代·程敏政

一夜山中三尺雪，银海周回烂银阙。呼童扫径启柴扉，竹外梅银正清绝。

主人高眠尘虑空，有客扶杖来溪东。千崖万壑暗香度，乘兴不减孤山翁。

旱风吹尘不成雨，对画欣然一挥麈。四围寒气欹凌人，如坐冰壶失炎暑。

去酷来清君子心，平生不受炎凉侵。梅银三弄白雪调，惟有周郎知此心。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。